cyanic-selkie/wikianc huggingface dataset:
Ιωάννης Δημάρατος
Βιογραφία
Ο Ιωάννης Δημάρατος, γιος του Φίλιππου, γεννήθηκε το 1893 στην Πρέβεζα, όπου ο πατέρας του ήταν καθηγητής φιλολογίας και αργότερα σχολάρχης. Ήταν απόγονος του Κωνσταντίνου Δημάρατου (1760-1838), αρχιγραμματέα του Αλή πασά των Ιωαννίνων, γνωστού και ως Κώστα Γραμματικού, με απώτερη καταγωγή από την Βούρμπιανη, ένα από τα Μαστοροχώρια της Ηπείρου.
Φοίτησε στη Φιλοσοφική Σχολή του Πανεπιστημίου Αθηνών έως το 1917, όταν πήρε το πτυχίο του Φιλολόγου. Ήταν άριστος επιστήμων. Το 1917 στρατεύθηκε και μετέσχε του Μικρασιατικού Αγώνα μέχρι την κατάρρευση, τον Αύγουστο του 1922. Κατά τη διάρκεια 1922-1924 ήταν συντάκτης στις εφημερίδες Βραδυνή και Ελεύθερος Λόγος, στις οποίες δημοσίευσε άρθρα υψηλής λογοτεχνίας, καθώς και φιλολογικές κριτικές στα φιλολογικά και φιλοσοφικά συγγράμματα που εκδίδονταν την εποχή εκείνη, οι οποίες (κριτικές) χαρακτηρίζονται από εμβρίθεια και βαθιά παρατηρητικότητα.
Όταν άρχισε να συντάσσεται και κυκλοφορεί η Μεγάλη Ελληνική Εγκυκλοπαιδεία του Δρανδάκη, το 1928, μόνιμοι συνεργάτες και διορθωτές τών προσκομιζόμενων άρθρων προς δημοσίευση ήταν ο Ιωάννης Δημάρατος και ο Θεοφύλακτος Παπακωνσταντίνου, συμφοιτητής του στη Φιλοσοφική Σχολή του Πανεπιστημίου Αθηνών.
Πεϊνιρλί
μικρογραφία|248x248εσ Το πεϊνιρλί (ή πενιρλί) είναι ένα είδος μακρόστενης ανοιχτής πίτας σε σχήμα βάρκας, που στο εσωτερικό της περιέχει κατά βάση κίτρινο τυρί, πάνω στο οποίο, μπορούν να προστεθούν αλλαντικά ή λαχανικά, διαφόρων ειδών. Η καταγωγή του είναι από τη Μικρά Ασία και η παρασκευή του καθιερώθηκε μετά την άφιξη των Μικρασιατών στον ελλαδικό χώρο.
Περιγραφή
Το πεϊνιρλί είναι παραδοσιακό τούρκικο ορεκτικό, το οποίο έφτασε στην Ελλάδα μαζί με τις έντονες προσφυγικές ροές του 20ού αιώνα. Είναι ένα είδος ζύμης σε σχήμα μακρόστενης βάρκας. Η βασική πρώτη ύλη είναι μαλακή ζύμη, που γεμίζεται με τυρί αλλαντικά και λαχανικά. Ψημένο το πεϊνιρλί έχει μια τραγανή υφή αλλά όχι σκληρή κρούστα. Παραδοσιακά στο κέντρο περιείχε παστουρμά, ο οποίος με το πέρασμα των χρόνων αντικαταστάθηκε από κιμά, σαλάμι, ζαμπόν, μπέικον κλπ. Μπορούμε να συναντήσουμε διάφορα είδη πεϊνιρλί, όπως το πεϊνιρλί με κιμά, το απλό(μόνο με τυρί), το πεϊνιρλί με 4 τυριά, το πεϊνιρλί με φέτα, το λαχανικών και άλλα πολλά.
Αβετίς Αχαρονιάν
Εξωτερικοί σύνδεσμοι
Κατηγορία:Αρμένιοι ποιητές Κατηγορία:Αρμένιοι πολιτικοί
Εραστές του ονείρου (ταινία)
Πλοκή
Ο Πειραιώτης Δημήτρης Καραθανάσης (Δημήτρης Παπαμιχαήλ) τα πρωινά δουλεύει στο Πέραμα σε ένα ναυπηγείο, ενώ τις νύχτες τραγουδά σε ταβέρνα, συντηρώντας ολόκληρη την οικογένειά του μετά το θάνατο τους πατέρα του. Κάποια στιγμή, αγανακτισμένος από τη φτώχεια, παρασύρεται από τον μικρό του αδερφό και πάνε να ληστέψουν μια βίλα στην οποία κατοικεί η Ζωή (Ζωή Λάσκαρη).
Κάτω από αυτές τις έντονες πιέσεις, το ζευγάρι χωρίζει και ο Δημήτρης επιπκεντρώνεται στην τραγουδιστική του καριέρα στην προσπάθειά του να ξεχάσει τον άτυχο έρωτά του. Όταν, μετά από καιρό, ο Δημήτρης καταφέρει να καθιερωθεί ως πρώτο όνομα στον χώρο του τραγουδιού, οι παλιές διαφορές λησμονούνται και οι οικογένειες επιτρέπουν στο ζευγάρι να παντρευτεί.
Παραγωγή
Είναι η ταινία με την οποία κλείνουν τη συνεργασία τους με την εταιρεία Φίνος Φιλμ οι Παπαμιχαήλ, Λάσκαρη και Λιβυκού.
Μουτζάνταρα
Παραλλαγές
Ειδικά στο Ισραήλ και στα Παλαιστινιακά Εδάφη, το ρύζι μερικές φορές αντικαθίσταται με πλιγούρι και το πιάτο ονομάζεται M'jaddaret-Burghul για να το ξεχωρίσει από το M'jaddara που σερβίρεται με ρύζι. Το πιάτο σερβίρεται αρκετές φορές το μήνα στην οικογένεια, μαγειρεμένο με ελαιόλαδο και λωρίδες κρεμμυδιού, και σερβίρεται μαζί με τοπικό πρόβειο γιαούρτι (laban n'aj) φτιαγμένο στη Ναμπλούς και με πράσινη σαλάτα.
Γκραντ Εστ
Γεωγραφία
Η περιοχή έχει 57,433 τετραγωνικά χιλιόμετρα (22,175 τ. μίλια) sq mi)  στεριάς και είναι η 6η μεγαλύτερη γαλλική περιοχή από τις 1 Ιανουαρίου 2016. Η ΑΚΑΛ συνορεύει με 4 χώρες, το Βέλγιο, Γερμανία, Λουξεμβούργο και Ελβετία. Είναι η μόνη γαλλική περιοχή που συνορεύει με περισσότερες από 2 χώρες. Δυτικά και νότια, συνορεύει με τις περιοχές Νορ-Πα-ντε-Καλαί-Πικαρδία (προσωρινό όνομα), την Ιλ-ντε-Φρανς, και την Βουργουνδία-Φρανς-Κοντέ (προσωρινό όνομα). μικρογραφία|Χάρτης τις νέας περιοχής με τα 10 διαμερίσματα, χρωματισμένα σύμφωνα με τις [[Παλαιές Επαρχίες της Γαλλίας όπως υπήρχαν το 1790.]]
Ος (Ντου)
Το Ος (γαλλικά: Osse) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Δείκτης (πληροφορική)
Στις περισσότερες γλώσσες υψηλού επιπέδου οι δείκτες χρησιμοποιούνται σπανίως διότι αυτές παρέχουν άλλους μηχανισμούς που κάνουν περιττή την χρήση δεικτών. Στις γλώσσες υψηλού επιπέδου που χρησιμοποιούνται οι δείκτες, παίζουν ουσιαστικά τον ρόλο καταχωρητών γενικού σκοπού των γλωσσών χαμηλού επιπέδου όπως είναι η συμβολική γλώσσα και η γλώσσα μηχανής. Επειδή οι δείκτες επιτρέπουν την κατευθείαν πρόσβαση σε θέση μνήμης, η χρήση αυτών στον προγραμματισμό δημιουργεί ρίσκα με την λάθος χρήση αυτών.
Κασσιανή
"«Απεχθάνομαι τον πλούσιο άντρα που γκρινιάζει σαν να ήταν φτωχός.»"
Η ζωή της
Ωστόσο, σύμφωνα με μία ανεπιβεβαίωτη παράδοση, η Κασσιανή ταξίδεψε στην Ιταλία κατά τη διάρκεια της εικονομαχίας και αργότερα εγκαταστάθηκε μέχρι το τέλος της ζωής της στην Κάσο, όπου και απεβίωσε μεταξύ του 867 και του 890.
Wasp
Η Wasp (μτφρ: Σφήκα) γνωστή και ως Τζάνετ Βαν Ντάυν, είναι φανταστική υπερηρωίδα που εμφανίζεται στα κόμικ της Marvel Comics. Δημιουργημένη από τον Σταν Λι και τον Τζακ Κίρμπι, εμφανίζεται πρώτη φορά στο Tales to Astonish #44 (Ιούνιος 1963). Είναι γνωστή για την ικανότητά της να συρρικνώνεται και να γιγαντώνεται, να πετά με εντομοειδή φτερά και να εκτοξεύει βιοηλεκτρικά πυρά ενέργειας. Είναι ιδρυτικό μέλος των Εκδικητών καθώς και μακροχρόνια ηγέτιδα της ομάδας.
Ουάν
Το Ουάν (γαλλικά: Ouhans) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Wasp
Εκδοτική πορεία
Έκανε μερικές εμφανίσεις στο Εκδικητές τόμος 3, επιστρέφοντας ως ενεργό μέλος τής ομάδας στο τεύχος #27 πριν λάβει ηγετικό ρόλο. Εκείνη και ο Captain America έγιναν συναρχηγοί από το τεύχος #38.
Δεκαετία του 1960
Μετά την πρώτη αναμέτρηση με τον Λόκι που έφερε τον συνασπισμό και των ιδρυτικών μελών των Εκδικητών, η Τζάνετ και ο Χανκ είναι αυτοί που προτείνουν τη δημιουργία μίας ομάδας υπερηρώων. Η Τζάνετ προτείνει το όνομα της ομάδας και γίνεται ιδρυτικό μέλος  Ποτέ δεν έχασε την πίστη και το κουράγιο της και εκ φύσεως μία εξωστρεφής προσωπικότητα, η Τζάνετ πάντα βρίσκεται στο κέντρο των συγκρούσεων με τους κακούς, που συμπεριλαμβάνουν Νορβηγούς θεούς και εξωγήινους, παρά το ότι είναι το μέλος χωρίς ιδιαίτερες δυνάμεις στην ομάδα. Η Τζάνετ συχνά κάνει σχόλια για τη γοητεία των άλλων ανδρών της ομάδας, ειδικά του Thor, για να προκαλέσει τη ζήλια του Χανκ και να τον κάνει να δεχτεί σχέση μαζί της. Στα πρώτα βήματα της καριέρας της, τραυματίζεται σοβαρά στη μάχη με τον Κόμη Νεφάρια και παραλίγο να πεθάνει από ρήξη πνεύμονα. Φεύγει από την ομάδα κάποια τεύχη αργότερα. Όταν επιστρέψει στο Εκδικητές τόμος 1 #26, οι δυνάμεις συρρίκνωσής της έχουν αναπτυχθεί σε τέτοιον βαθμό, ώστε να μην έχει ανάγκη τις κάψουλες σωματιδίου Πυμ, για να αλλάζει μέγεθος.
Δεκαετία του 1970
Μετά από μία ακόμα αποχώρησή της από την ομάδα, η Τζάνετ Βαν Ντάυν γίνεται μέλος των Απελευθερωτριών (Lady Liberators),  πριν φύγει και από την ομάδα αυτή. Έπειτα παγιδεύεται στο μέγεθος του εντόμου και πολεμά κακούς όπως ο Δόκτωρ Νέμεσις, ο Ανεμοστρόβιλος. Πάλευε ακόμα με τον Equinox μαζί με τον Spider-Man και τον Κίτρινο Μανδύα. Κατά την διάρκεια αυτής της περιόδου, οι δυνάμεις της αυξήθηκαν επιτρέποντάς την να χρησιμοποιεί την βιοηλεκτρική ενέργεια του σώματός της εκτοξεύοντας ριπές ενέργειας που ονομάζει "κεντριά σφήκας".
Εμφύλιος Πόλεμος
Κατά τη διάρκεια του υπερηρωικού Εμφυλίου Πολέμου, η Τζάνετ βαν Ντάυν ήταν υπέρ τής καταγραφής και προτείνει να πιέσουν τα πράγματα, για να πάρουν τον έλεγχο μετά τον φόνο του Μπιλ Φόστερ από τον Κλώνο τού Thor, κάτι που την τάραξε πολύ. Επίσης γίνεται η παρουσιάστρια του ριάλιτι σόου υπέρ τής καταγραφής των υπερηρώων.
Νίκος Πολίτης (λογοτέχνης)
Βιογραφικά στοιχεία
Γεννήθηκε στην Αθήνα και ήταν γιος του σκηνοθέτη & κριτικού Φώτου Πολίτη και της Ιουλίας Χρύση. Από την πλευρά του πατέρα του καταγόταν από οικογένεια λογίων & ακαδημαϊκών καθώς ήταν εγγονός του Νικολάου Πολίτη, λαογράφου & ακαδημαϊκού, και ανηψιός του Λίνου Πολίτη, φιλόλογου και ακαδημαϊκού.
Θερινό πρωτάθλημα Ο.Π.Α.Π.
Λεπτομέρειες
Το 1969, εκτός από το Θερινό Πρωτάθλημα ομάδων Α΄ και Β΄ Εθνικής, διεξήχθη και "Θερινό Πρωτάθλημα ΟΠΑΠ Πόλεων", στο οποίο μετείχαν μικτές ομάδες από πόλεις ή νομούς της χώρας με ποδοσφαιριστές ερασιτεχνικών σωματείων.
Δήμος Γόρτυνας
Κοινότητες και οικισμοί
μικρογραφία|545x545px|Οι κοινότητες του δήμου. Ο Δήμος Γόρτυνας αποτελείται από 31 Κοινότητες, οι οποίες χωρίζονται σε τέσσερις Δημοτικές Ενότητες. Οι Κοινότητες βρίσκονται στις Επαρχίες Καινούργιου ή Μονοφατσίου.
Κύπελλο Κύπρου ποδοσφαίρου ανδρών 1990-91
Το Κύπελλο Κύπρου 1990-91 ήταν η 49η έκδοση του Κυπέλλου Κύπρου. Νικήτρια ήταν η Ομόνοια για ένατη φορά στην ιστορία της.
Σύστημα διεξαγωγής
Η κυπελλούχος ομάδα είχε το δικαίωμα συμμετοχής στο Κύπελλο Κυπελλούχων Ευρώπης ποδοσφαίρου 1991-92.
Κίτσος Μαλτέζος
Απόγονος του στρατηγού της ελληνικής επανάστασης Ιωάννη Μακρυγιάννη, την περίοδο της μεταξικής δικτατορίας, έγινε μέλος της ΕΟΝ. Κατά τη διάρκεια της κατοχής εντάχθηκε στην ΟΚΝΕ, στο ΕΑΜ νέων και μετέπειτα στην ΕΠΟΝ αλλά αποχώρησε το 1943 διαφωνώντας με τη λειτουργία της, αλλά και λόγω προσωπικών φιλοδοξιών. Το ίδιο έτος, εντάχθηκε στην εθνικιστική οργάνωση Ρ.Α.Ν. και ξεκίνησε να έχει αντιεαμική δράση.
Εκτέλεση
Οι κινήσεις του Μαλτέζου ενόχλησαν κάποια στελέχη της αριστερής παράταξης, τα οποία και σχεδίασαν την εκτέλεσή του, αναθέτοντάς την σε τέσσερα άτομα: στα αδέλφια Μικέ (υπεύθυνο Οικονομικού ΕΠΟΝ Πειραιά) και Διονύσιο( Νιόνιο ή Νίκο) Κουρουνιώτη, στον Γιώργο Αντωνόπουλο και στον Δήμο Χλιόβα, στελέχη του ΕΛΑΣ Σπουδάζουσας. Η ενέδρα πραγματοποιήθηκε την 1η Φεβρουαρίου 1944, ακριβώς την επόμενη μέρα μετά τη πρώτη ένοπλη δημόσια αντιεαμική εμφάνισή του. Την εκτέλεση ανέλαβαν οι αδελφοί Κουρουνιώτη. Δολοφονήθηκε στη στάση του τραμ, Αμαλίας και Φιλελλήνων, από τον Νίκο Κουρουνιώτη. Μετά την εκτέλεση, ο Μίκε Κουρουνιώτης προσπαθώντας να διαφύγει, συνελήφθη από ταγματασφαλίτες, οι οποίοι τον μετέφεραν αρχικά στο Β' Αστυνομικό τμήμα για εξακρίβωση στοιχείων, και μετέπειτα στη Γενική ασφάλεια για ανάκριση.
Λογοτεχνικές αναφορές
Το 1999 ο Πέτρος Μακρής - Στάικος κυκλοφόρησε τη βιογραφία του Μαλτέζου υπό τον τίτλο ο αγαπημένος των θεών.
Βιβλιογραφία
Πρωτογενείς πηγές
Σταύρος Καραμανιώλας
Δείτε επίσης
Κατηγορία:Έλληνες στιχουργοί Κατηγορία:Έλληνες τραγουδοποιοί Κατηγορία:Υπεραιωνόβιοι
Ουρούμτσι
Αν και βρίσκεται κοντά στη βόρεια διαδρομή του δρόμου του Μεταξιού, το Ουρούμτσι είναι μια σχετικά νεαρή πόλη. Ιδρύθηκε το 1760 από τη δυναστεία Τσινγκ ώστε να ελέγχει το μόνο δρόμο που ενώνει τη λεκάνη Ταρίμ με τη Τζουνγκαρία μέσω των Τιεν Σαν. Το 1884 έγινε πρωτεύουσα της Σιντζιάνγκ, που στα κινεζικά σημαίνει νέο σύνορο. Σήμερα είναι μια μεγάλη μητρόπολη και οικονομικό κέντρο. Η μετανάστευση στη πόλη έχει οδηγήσει στην εκτόπιση των ντόπιων Ουιγούρων.
Μπράιαν Αχέρν
Ο Άχερν πέθανε στη Φλόριντα των ΗΠΑ, σε ηλικία 83 ετών, από ανακοπή καρδιάς, επίσης, τιμήθηκε με αστέρι, στη Λεωφόρο της Δόξας στο Χόλιγουντ.
Εξωτερικοί σύνδεσμοι
Κατηγορία:Άγγλοι άνδρες ηθοποιοί κινηματογράφου Κατηγορία:Άγγλοι άνδρες ηθοποιοί βωβών ταινιών Κατηγορία:Άγγλοι άνδρες ηθοποιοί τηλεόρασης
Πρωτάθλημα καλαθοσφαίρισης Β΄ εθνικής κατηγορίας ανδρών 2006-2007
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:70%"> 20px|Β Βαθμολογία 20px|Β
Γεφύρι της Πλάκας
Ιστορία
Τη δεκαετία του 1880 ο ποταμός Άραχθος ήταν το σύνορο της Ελλάδας με την Οθωμανική Αυτοκρατορία και τη συγκεκριμένη περίοδο σταμάτησε να χρησιμοποιείται. Μετά το 1928 πραγματοποιήθηκαν διάφορες απόπειρες συντήρησης και παράλληλα δημιουργήθηκε νέος δρόμος που συνέδεε τις κοινότητες.
Τουρκική Βικιπαίδεια
Στην Τουρκία, η τουρκική Αρχή Πληροφοριών και Επικοινωνιών διέκοψε την πρόσβαση στην Βικιπαίδεια στις 29 Απριλίου 2017. Είχε προηγηθεί αίτημα για αφαίρεση περιεχομένου από συγγραφείς που, κατά τις τουρκικές αρχές, «στηρίζουν την τρομοκρατία». Η Αρχή επικαλέστηκε τον τουρκικό νόμο 5651 για εγκλήματα μέσω Ίντερνετ, αλλά δεν έδωσε περισσότερες λεπτομέρειες. Στις 22:30 ώρα Τουρκίας (21:30 ώρα Ελλάδας) η διακοπή της πρόσβασης ήρθη, ενώ νωρίτερα την ίδια μέρα η απόφαση για την άμεση άρση της διακοπής πρόσβασης δημοσιεύτηκε στην εφημερίδα της κυβέρνησης.
Τζουμάντζι: Καλωσήρθατε στην Ζούγκλα
Η αρχική φωτογραφία ξεκίνησε στην Χονολουλού τον Σεπτέμβριο του 2016 και ολοκληρώθηκε στην Ατλάντα τον Δεκέμβριο, με την ταινία να κάνει αναφορές στην πρώτη ταινία ως αφιέρωμα στον ηθοποιό Ρόμπιν Ουίλιαμς. Έκανε πρεμιέρα στο Γκραν Ρεξ του Παρισιού στις 5 Δεκεμβρίου 2017 και κυκλοφόρησε στις Ηνωμένες Πολιτείες στις 20 Δεκεμβρίου σε μορφές RealD 3D και IMAX από την Sony Pictures Releasing μέσω της Columbia Pictures. Η ταινία είχε θετικές κριτικές, αποκαλώντας την "ευχάριστη έκπληξη" και επαίνεσαν τους ηθοποιούς. Τα έσοδα της ταινίας ξεπέρασαν τα 962 εκατομμύρια δολάρια.
Όμπλαστ Πρίμορσκο και Κράινα
μικρογραφία|Οι περιφέρειες του Βασιλείου των Σέρβων, Κροατών και Σλοβένων Η περιφέρεια Πρίμορσκο και Κράινα (κροατικά : Primorsko-krajiška oblast, σερβικά : Приморско-крајишка област) ήταν περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Κάρλοβατς. Είχε έκταση 14.121 τετραγωνικά χλμ και 644.080 κατοίκους (απογραφή 1921). Καταλάμβανε τμήματα της σημερινής Σερβίας και κυρίως της Κροατίας.
Αθηνά Μαξίμου
Η Αθηνά Μαξίμου (πραγματικό όνομα: Αθηνά Τσαμκοσίδου, γενν. Θεσσαλονίκη, 1975) είναι Ελληνίδα ηθοποιός.
Είναι απόφοιτη της Δραματικής Σχολής Κρατικού Θεάτρου Βορείου Ελλάδας. Παρακολούθησε για τρία χρόνια μαθήματα φωνητικής και κλασικού τραγουδιού, καθώς και μαθήματα κλασικού και μοντέρνου χορού για έξι χρόνια.
Νικόλαος Κονεμένος
Παραπομπές
Κατηγορία:Έλληνες συγγραφείς Κατηγορία:Νεοέλληνες ποιητές Κατηγορία:Γλωσσικό ζήτημα
Διανυσματικός χώρος
Ο διανυσματικός χώρος είναι μια μαθηματική δομή η οποία αποτελείται από μια συλλογή στοιχείων που ονομάζονται διανύσματα. Τα διανύσματα μπορούν να προστίθενται και να πολλαπλασιάζονται (κλιμακωτά) με αριθμούς, οι οποίοι στο κείμενο θα ονομάζονται ως βαθμωτά. Τα βαθμωτά είναι συνήθως πραγματικοί αριθμοί, αλλά υπάρχουν και διανυσματικοί χώροι με βαθμωτό πολλαπλασιασμό μιγαδικών αριθμών, ρητών αριθμών ή γενικά οποιουδήποτε σώματος. Οι πράξεις της πρόσθεσης και του βαθμωτού πολλαπλασιασμού πρέπει να πληρούν κάποιες προϋποθέσεις, οι οποίες καλούνται αξιώματα, παρατίθενται παρακάτω. Ένα παράδειγμα διανυσματικού χώρου είναι αυτός των ευκλείδειων διανυσμάτων, τα οποία μπορούν να χρησιμοποιηθούν για να αναπαραστήσουν φυσικές ποσότητες όπως είναι οι δυνάμεις• οποιαδήποτε δυο διανύσματα δυνάμεων (ίδιου τύπου) μπορούν να προστεθούν για να παράγουν ένα τρίτο και ο πολλαπλασιασμός ενός διανύσματος δύναμης με έναν πραγματικό πολλαπλασιαστή, είναι ένα νέο διάνυσμα δύναμης. Από γεωμετρικής άποψης, τα διανύσματα που εκπροσωπούν μετατοπίσεις στο επίπεδο ή στον τρισδιάστατο χώρο αποτελούν επίσης διανυσματικούς χώρους.
Παράδειγμα δεύτερο: Διατεταγμένα ζεύγη αριθμών
Ένα δεύτερο παράδειγμα ενός διανυσματικού χώρου παρέχεται από ζεύγη πραγματικών αριθμών x και y. (Η σειρά των συνιστωσών x και y είναι καθοριστική, γι' αυτό το λόγο ένα τέτοιο ζεύγος ονομάζεται διατεταγμένο). Το ζεύγος αυτό γράφεται ως (x,y). Η πρόσθεση δυο ζευγών και ο πολλαπλασιασμός ενός με έναν αριθμό απεικονίζεται παρακάτω:
Βάση και διάσταση
Για παράδειγμα, τα διατεταγμένα διανύσματα, από μία βάση του , ονομάζεται κανονική βάση, αφού κάθε διάνυσμα μπορεί να εκφραστεί μοναδικά ως γραμμικός συνδυασμός
Γραμμικές απεικονίσεις και πίνακες
Όταν μια βάση του V είναι επιλεγμένη, οι γραμμικές απεικονίσεις είναι εντελώς καθοριστικές προδιαγράφοντας τις εικόνες των διανυσμάτων της βάσης, γιατί κάθε στοιχείο του V εκφράζεται μοναδικά ως ένας γραμμικός συνδυασμός του. Αν, μια 1-1 αντιστοιχία ανάμεσα σε σταθερές βάσεις των V και W δίνει αύξηση σε μια γραμμική απεικόνιση που απεικονίζει κάθε στοιχείο βάσης του V στο αντίστοιχο στοιχείο βάσης του W. Είναι ένας ισομορφισμός από τον ίδιο του τον ορισμό. Συνεπώς, δύο διανυσματικοί χώροι είναι ισομορφικοί αν οι διαστάσεις τους συμφωνούν, και αντίστροφα. Με άλλα λόγια, κάθε διανυσματικός χώρος είναι εντελώς "ταξινομημένος" (μέχρι και ισομορφισμό) από τη διάστασή του, ένα μόνο αριθμό. Ειδικότερα, κάθε n-διάστατος F-διανυσματικός χώρος V είναι ισομορφικός στον. Υπάρχει, ωστόσο, όχι "κανονικός" ή προτιμότερα ισομορφισμός στην πραγματικότητα ένας ισομορφισμός V είναι ισοδύναμος με την επιλογή μιας βάσης του V, μέσω της \varphi. Η ελευθερία επιλογής μια βολικής βάσης είναι ιδιαίτερα χρήσιμη στο απειρο-διάστατο γενικό πλαίσιο παρακάτω.
Πεΐ-ντε-Κλερβάλ
Παραπομπές
Κατηγορία:Κοινότητες του Ντου
Σφαγή της Φώκαιας
Ιστορικό
Οι νεο-τουρκικές αρχές εξαπέλυσαν πολιτική εθνοκάθαρσης από την άνοιξη του 1914. Οι ελληνικές κοινότητες των ανατολικών παραλίων του Αιγαίου και της Ανατολικής Θράκης στοχοποιήθηκαν και υπέστησαν οικονομικό πόλεμο, απειλές, επιθέσεις από ένοπλες άτακτες ομάδες και σφαγές. Ορισμένες κοινότητες διασώθηκαν από βέβαιη εξολόθρευση επειδή πρόλαβαν να προσχωρήσουν στο Ισλάμ. Στην περιοχή του βιλαετίου του Αιδινίου, στα μικρασιατικά παράλια του Αιγαίου, είχαν επιστρατευτεί συνολικά 8.000-10.000 ένοπλοι άτακτοι μουσουλμάνοι για αυτό τον λόγο. Σύμφωνα με εκθέσεις του Δανού προξένου στη Σμύρνη, Αλφρέδου Φαν ντε Ζεε, αυτές οι ομάδες υποστηρίζονταν οικονομικά από το οθωμανικό κράτος.
Χρονικό της Σφαγής
Στις αρχές του Ιουνίου 1914 άτακτες τούρκικες ομάδες λεηλατούσαν οικισμούς νότια της Μαινεμένης και προκαλούσαν με αποτέλεσμα την φυγή των εκεί ελληνικών πληθυσμών από την περιοχή αυτή. Στις 11 του ίδιου μήνα είχαν συσσωρευθεί πολλοί Έλληνες πρόσφυγες στη Φώκαια. Εκείνη την εποχή η Φώκαια, παραλιακή πόλη βόρεια της Σμύρνης αριθμούσε περίπου 9.000 κατοίκους, κατά κύριο λόγο Έλληνες.
Στις 25 Ιουνίου ο Δανός πρόξενος στη Σμύρνη, δήλωσε: "Μέσα σε ένα τέταρτο της ώρας μετά την επίθεση όλα τα πλεούμενα ήταν γεμάτα ανθρώπους στην προσπάθειά τους να διαφύγουν, και όταν πλέον δεν υπήρχε άλλο μέσο όσοι απέμειναν συγκεντρώθηκαν στη μικρή χερσόνησο που βρισκόταν ο φάρος. Είδα έντεκα νεκρά σώματα ανδρών και γυναικών που κείτονταν στην ακτή. Πόσοι ακριβώς ήταν οι νεκροί δεν μπορώ να υπολογίσω, αλλά στην προσπάθειά μου να εισέλθω σε ένα σπίτι που η είσοδός του ήταν ανοικτή είδα δύο επιπλέον νεκρούς στην είσοδό του. Όλα τα καταστήματα είχαν λεηλατηθεί και τα προϊόντα που δεν μπορούσαν να κλαπούν καταστράφηκαν."
Διάσωση
Οι οθωμανικές αρχές προσπάθησαν να συγκαλύψουν το έγκλημα. Όμως μετά από δύο ημέρες ένα γαλλικό ατμόπλοιο έφτασε στη Σμύρνη και διέδωσε την είδηση της σφαγής, καθώς το πλήρωμά του είχε διασώσει περίπου 700 επιζώντες και τους μετέφερε στη γειτονική Λέσβο. Τελικά οι ελληνικές διασωστικές αρχές κατάφερε να διασώσουν τους ανεπομείναντες 5.000-6.000 κατοίκους με την αποστολή πλοίων από τα νησιά του Αιγαίου. Σύμφωνα με τον Μανσιέ η σφαγή συνεχίστηκε μέχρι και τις 18 Ιουνίου όταν πια δεν υπάρχαν καθόλου Έλληνες κάτοικοι στην Φώκαια, η οποία μετατράπηκε πλέον σε πόλη-φάντασμα.
Βασίλειο της Ετρουρίας
Το Βασίλειο της Ετρουρίας υπήρξε κράτος της κεντρικής Ιταλίας που ιδρύθηκε το 1801, περιλαμβάνοντας ένα μεγάλο τμήμα της Τοσκάνης. Διαλύθηκε το 1807.
Ιστορία
Πάντως, το 1807, ο Ναπολέων προσαρτά το Βασίλειο της Ετρουρίας στην Γαλλική Αυτοκρατορία, μεταμορφώνοντάς το σε τρεις γαλλικούς νομούς (Άρνο, Μεσόγειος και Ομπρόνε). Η Ελίζα Βοναπάρτη δέχεται τον τίτλο της «Μεγάλης Δούκισας της Τοσκάνης», πρόκειται όμως απλώς για τίτλο που της παρέχει επιρροή στη διοίκηση των τριών αυτών νομών.
Byzantine and Modern Greek Studies
Το Byzantine and Modern Greek Studies ή BMGS είναι βρετανικό επιστημονικό περιοδικό αναγνωρισμένο διεθνώς, το οποίο δημοσιεύει άρθρα θεματολογίας σχετικής με τις βυζαντινές και νεοελληνικές σπουδές, πιο συγκεκριμένα, σχετικής με την γλώσσα, την λογοτεχνία, την ιστορία, καθώς και την αρχαιολογία του ελληνικού κόσμου μετά το πέρας της κλασικής περιόδου, από την Ύστερη Αρχαιότητα έως σήμερα. Παράλληλα, δημοσιεύει κριτικές πρόσφατων βιβλίων τα οποία ως θεωρούνται ως σημαντικά για το συγκεκριμένο πεδίο σπουδών. Το Κέντρο Βυζαντινών, Οθωμανικών και Νεοελληνικών Σπουδών του Πανεπιστημίου του Μπέρμιγχαμ είναι υπεύθυνο για τη δημοσίευση του συγκεκριμένου περιοδικού, δύο φορές τον χρόνο, με σημείο εκκίνησης το 1975. Παράλληλα, περιλαμβάνει άρθρα οθωμανικής ή τουρκικής ιστορίας, των οποίων η θεματολογία σχετίζεται με την κύριο τομέα δραστηριοποίησης του περιοδικού.
Αξέι Κουμάρ
Σταδιοδρομία
Το 2008 πρωταγωνιστεί στο πολυδιαφημισμένο αλλά εμπορικά αποτυχημένο Tashan αλλά και στο Singh Is Kinng που κατάφερε να σπάσει το ρεκόρ καλύτερου εμπορικού ανοίγματος Ινδικής ταινίας σε παγκόσμιο επίπεδο. Το 2009 θα εμφανιστεί στο φιλμ Chandni Chowk To China που είναι μια από τις λιγοστές Ινδικές παραγωγές με χρηματοδότηση από μεγάλο Χολιγουντιανό στούντιο (Warner Bros.).
Πατριάρχης Ιωάννης Ζ΄ Γραμματικός
thumb|right|250px|Ο Ιωάννης ο Γραμματικός σβήνει εικόνα του Χριστού με σφουγγάρι, μικρογραφία του 9ου αιώνα από το εικονολατρικό Ψαλτήρι Χλουντόφ Ο Ιωάννης Ζ΄, ο επονομαζόμενος Γραμματικός, ήταν εικονομάχος πατριάρχης Κωνσταντινουπόλεως. Προερχόταν από οικογένεια αρμένικης καταγωγής.
Πατριάρχης
Παρά τη μεταξύ τους σχέση και τη δογματική τους ταύτιση, ο Ιωάννης δεν δίστασε να επιτιμήσει από τον άμβωνα της Αγίας Σοφίας τον Θεόφιλο για τη συμπεριφορά του έναντι του Αλέξιου Μωσηλέ και του αρχιεπισκόπου Θεόδωρου του Κρίθινου. Ο Θεόφιλος αποδείχθηκε και τώρα καλός μαθητής του Ιωάννη, γιατί κατάλαβε το λάθος του και προσπάθησε να επανορθώσει.
Κρίστιαν φον Έρενφελς
Ψυχολογία Gestalt
Η ανάλυσή του σχετικά με τη μεταφορά μιας μελωδίας σε ένα άλλο κλειδί έγινε πολύ γνωστή. Ο φον Έρενφελς εξήγησε ότι μια μελωδία αποτελείται μεν από μεμονωμένους ήχους, αλλά είναι κάτι πολύ περισσότερο από το άθροισμα αυτών των μουσικών φθόγγων. Οι μεμονωμένες νότες θα μπορούσαν να ενωθούν σε τελείως διαφορετικές μελωδίες, ενώ η μελωδία θα παρέμενε η ίδια αν μεταφερόταν σε ένα άλλο κλειδί και περιείχε απλούς τόνους. Αυτή τη νέα άποψη, μια «σύλληψη του όλου» σε σχέση με τα μέρη του, ο Έρενφελς την ονόμασε Gestaltqualitäten («ποιότητες της μορφής»).
Μονογαμία και πολυγαμία
Σε τελευταία ανάλυση, ο Έρενφελς υποστήριξε ότι η μονογαμία βρισκόταν στη ρίζα του λεγόμενου «Κοινωνικού Ζητήματος», καθώς ενθάρρυνε τους άνδρες να αφήνουν τις περιουσίες τους στα παιδιά τους, κάτι φυσικό μεν κατά τον Έρενφελς, αλλά «πολύ συχνά αντίθετο με το αίτημα της κοινωνικής δικαιοσύνης» Ως αποτέλεσμα της διανομής του πλούτου με «προνομιακό» αντί αξιοκρατικό τρόπο, οι φτωχοί αισθάνονταν αδικημένοι, οπότε ψήφιζαν τα σοσιαλιστικά κόμματα, που υπόσχονταν την ισότητα. Ο φον Έρενφελς πίστευε πως οι άνθρωποι είναι από τη φύση τους άνισοι και ότι η διεκδίκηση για παγκόσμια ισότητα των ανθρώπων έπρεπε να καταπολεμηθεί ως κάτι το εξ ολοκλήρου αφύσικο.
Το Τελευταίο Ατού
Πληροφορίες παραγωγής
Στο αρχικό σενάριο, ο Τσακ Τείτουμ συνωμοτεί με τον σερίφη της περιοχής, ώστε ο εγκλωβισμένος άνδρας να μείνει στη σπηλιά για περισσότερες ημέρες, κάτι που προκάλεσε την αντίδραση του Γραφείου Λογοκρισίας του γερουσιαστή Χέιζ.
Βραβεία
Βραβεία Ακαδημίας Κινηματογράφου (Όσκαρ) Υποψηφιότητες:
Μαίρη Ραντ
Στις 14 Οκτωβρίου του 1964 κατέρριψε στους Ολυμπιακούς Αγώνες του 1964 στο Τόκιο το παγκόσμιο ρεκόρ στο άλμα εις μήκος, με επίδοση 6,76 μ. και ταυτόχρονα έγινε η πρώτη Βρετανίδα που κέρδισε χρυσό μετάλλιο σε αγώνισμα στίβου. Εξακολουθεί να παραμένει η μόνη γυναίκα αθλήτρια από τη Μεγάλη Βρετανία που έχει κερδίσει 3 μετάλλια στους Ολυμπιακούς Αγώνες μίας χρονιάς.
Σήμερα ζει στις Ηνωμένες Πολιτείες και φέρει διπλή βρετανική και αμερικανική υπηκοότητα.
Τεχνητή γλώσσα
Η έκφραση σχεδιασμένη γλώσσα μερικές φορές χρησιμοποιείται για να δηλώσει μια διεθνή βοηθητική γλώσσα και άλλες γλώσσες που έχουν σχεδιαστεί για πραγματική χρήση στην ανθρώπινη επικοινωνία. Μερικοί τον προτιμούν από τον όρο "τεχνητή", καθώς ο τελευταίος μπορεί να έχει μια αρνητική χροιά σε κάποιες γλώσσες. Έξω από την εσπεραντική κοινότητα, ο όρος γλωσσικός σχεδιασμός σημαίνει τις οδηγίες που δίνονται σε μια φυσική γλώσσα με σκοπό την "κανονικοποίησή" της. Από αυτήν την άποψη, ακόμα και "φυσικές γλώσσες" μπορεί να είναι τεχνητές σε κάποιες εκφράσεις τους. Στην περίπτωση μιας επίσημης γραμματικής, όπου υπάρχουν καθολικοί (τεχνητοί ως επί το πλείστον) κανόνες, η διαχωριστική γραμμή είναι δύσκολο να αποσαφηνιστεί. Ο όρος γλωσσοποιία (αγγλ.: glossopoeia), που επινοήθηκε από τον Τζον Τόλκιν (ο οποίος κατασκεύασε την Κουένυα), χρησιμοποιήθηκε επίσης για να δηλώσει την κατασκευή της γλώσσας, ιδίως της καλλιτεχνικής γλώσσας.
Αλεξάντερ φον Χούμπολτ
Μεταξύ του 1799 και 1804 ο Χούμπολτ ταξίδεψε εκτενώς στη Λατινική Αμερική εξερευνώντας και περιγράφοντας την για πρώτη φορά με επιστημονικό τρόπο. Η περιγραφή του ταξιδιού γράφτηκε και δημοσιοποιήθηκε σ' ένα τεράστιο σύνολο τόμων σε περίοδο 21 ετών. Ήταν ένας από τους πρώτους που πρότεινε ότι οι χώρες που βρέχονται από τον Ατλαντικό Ωκεανό ήταν κάποτε ενωμένες (η Νότια Αμερική και Αφρική κυρίως). Αργότερα, το πεντάτομο έργο του Κόσμος (1845), προσπάθησε να ενοποιήσει τους διάφορους κλάδους της επιστημονικής γνώσης. Ο Χούμπολτ υποστήριζε και εργαζόταν μαζί με άλλους επιστήμονες, συμπεριλαμβανομένων των Ζοζέφ Λουί Γκαι-Λυσάκ, Γιούστους φον Λήμπιχ, Λουί Αγκασίζ (Louis Agassiz), Μάθιου Φοντέιν Μάουρι και κυρίως του Αιμέ Μπονπλάν (Aimé Bonpland), με τους οποίους έκανε μεγάλο μέρος της επιστημονικής έρευνας του.
Πρώτα χρόνια και εκπαίδευση
Το πάθος του Χούμπολτ για τα ταξίδια επιβεβαιώθηκε από τη φιλία του στο Γκέτινγκεν με τον Γκέοργκ Φόρστερ. Με τις σπουδές του και το συνδυασμό των προσωπικών ταλέντων του προετοίμασε τον εαυτό του για να γίνει, όπως το αποκαλούσε, επιστημονικός εξερευνητής. Με αυτή την ιδέα σπούδασε εμπόριο και ξένες γλώσσες στο Αμβούργο, γεωλογία στο Τεχνικό πανεπιστήμιο του Φράιμπουργκ υπό τον Αβραάμ Γκότλομπ Βέρνερ, ανατομία στην Ιένα υπό τον J. C. Loder και τέλος αστρονομία και χρήση επιστημονικών οργάνων υπό τους X. von Zach και J. G. Köhler. Οι έρευνές του στη βλάστηση των Ορυχείων του Φράιμπεργκ οδήγησε στη δημοσίευση, το 1793, του Florae Fribergensis Specimen, και τα αποτελέσματα μιας παρατεταμένης πορείας των πειραμάτων για τα φαινόμενα της μυϊκής ευερεθιστότητας, τότε που είχε ανακαλυφθεί πρόσφατα από τον Λουίτζι Γκαλβάνι, περιέχονταν στο Versuche über die gereizte Muskel- und Nervenfaser (Βερολίνο, 1797), σε γαλλική μετάφραση με σημειώσεις από Blumenbach. thumb|left|250px|Πορτραίτο του Χούμπολτ, 1806
Ζεύγμα
Ιστορία
Τον 1ο π.Χ. αιώνα το Ζεύγμα έγινε τμήμα της ρωμαϊκής αυτοκρατορίας. Την ίδια εποχή οι Πάρθοι κατέλαβαν την Απάμεια. Έτσι το ο Ευφράτης με το Ζεύγμα έγιναν σύνορο της αυτοκρατορίας. Η πόλη γνώρισε μεγάλη ανάπτυξη ενώ έγινε και έδρα της 5ης Σκυθικής λεγεώνας (Legio IV Scythica) που παρέμεινε εκεί μέχρι το 252 μ.Χ., όταν ο ρωμαϊκός στρατός ηττήθηκε από τον Σαπώρ Α', στη Βαρβαλισσό.
Ασανσέρ για Δολοφόνους
Πλοκή
Ο Λουί εντυπωσιασμένος από την ακριβή σπορ μερσεντές του Χόρστ θα επιχείρησει να την κλέψει. Τότε θα εμφανιστεί ο Χορστ στο γκαράζ κρατώντας ένα όπλο. Ο Λουί θα πανικοβληθεί και θα σκοτώσει τον Χορστ και έπειτα και την συζυγό του, Έλγκα με το πιστόλι του Ζυλιέν και θα κλέψει την μερσεντές και μαζί με την Βερονίκ θα φύγουν και θα επιστρέψουν πίσω στο Παρίσι εγκαταλείποντας το αυτοκίνητο σε ένα δρόμο. Εν τω μεταξύ, η Φλοράνς βλέποντας ότι ο Ζυλιέν δεν έχει εμφανιστεί στο προγραμματισμένο ραντεβού τους, θα αρχίσει να τον αναζητά στους δρόμους του Παρισιού όλη την νύχτα απογοήτευμενη θεωρώντας ότι ο Ζυλιέν δεν βρήκε το θάρρος να σκοτώσει τον συζυγό της και ότι την εγκατάλειψε.
Κριτικές
Σε ένα άρθρο του 2016, ο κριτικός κινηματογράφου της Νέας Υόρκης, Ρίτσαρντ Μπρόντι, ισχυρίστηκε ότι η ταινία είναι πιο σημαντική για τη θέση της στην ιστορία του γαλλικού κινηματογράφου παρά για τα δικά της καλλιτεχνικά πλεονεκτήματα, με εξαίρεση τη μουσική του Μάιλς Ντέιβις, την οποία είπε ότι «αξίζει να την ακούσουμε εξ ολοκλήρου. Είναι καλύτερη από την ίδια την ταινία, μακράν, και υπάρχουν καλύτεροι τρόποι να την ακούσεις από ό,τι στην ταινία—δηλαδή, ακούγοντας ένα CD που περιλαμβάνει όλες τις συνεδρίες του στούντιο από τις οποίες έγινε η επεξεργασία της παρτιτούρας." Ο Μπρόντι συνέχισε στη συνέχεια για να συζητήσει τη μουσική με κάποια λεπτομέρεια.
Άγιος Μηνάς Φούρνων
Εξωτερικοί σύνδεσμοι
Αγιος Μηνάς κατηγορία:νομός Σάμου Κατηγορία:Ελληνικές βραχονησίδες Κατηγορία:Δήμος Φούρνων Κορσεών
Άγγελος Τόλκας
Βιογραφικά στοιχεία
Αποφοίτησε από τη Νομική Σχολή του Αριστοτελείου Πανεπιστημίου Θεσσαλονίκης και έκανε μεταπτυχιακές σπουδές στο Δίκαιο των Επιχειρήσεων και το Εργασιακό Δίκαιο στο Δημοκρίτειο Πανεπιστήμιο Θράκης, στην Κομοτηνή. Έχει δημοσιεύσει εργασίες για το Γενικό Εμπορικό Μητρώο, το Εμπορικό Σήμα, την Απελευθέρωση της Αγοράς Ενέργειας και την Κρατική Χρηματοδότηση των πολιτικών κομμάτων. Μιλά αγγλικά και γαλλικά. Κατά τα φοιτητικά του χρόνια, ήταν για 3 χρόνια πρόεδρος της Κίνησης Νέων για την Ευρώπη (AEGEE). Διατηρεί δικηγορικό γραφείο στη Βέροια.
Πολιτική
Το 2006 κατατάχθηκε πρώτος αναπληρωματικός νομαρχιακός σύμβουλος Ημαθίας.
Στις εθνικές εκλογές της 4ης Οκτωβρίου 2009 εξελέγη με το ΠΑ.ΣΟ.Κ. βουλευτής Ημαθίας. Στις 3 Αυγούστου 2011 ορκίστηκε υφυπουργός Επικρατείας έως τη λήξη της θητείας της κυβέρνησης Παπανδρέου και την αντικατάστασή της από την κυβέρνηση Παπαδήμου. Στις εκλογές της 6ης Μαΐου 2012 επανεκλέγεται βουλευτής, αλλά στις επαναληπτικές εκλογές της 17ης Ιουνίου 2012 το ΠΑ.ΣΟ.Κ. δεν κατέλαβε έδρα στην Ημαθία.
Στις 15 Φεβρουαρίου 2019, μετά την αποχώρηση των ΑΝΕΛ από τον κυβερνητικό συνασπισμό, ορίστηκε από τον πρωθυπουργό Αλέξη Τσίπρα, υφυπουργός Μεταναστευτικής Πολιτικής στην κυβέρνηση ΣΥΡΙΖΑ.
Πολ Βερλαίν
Βιογραφία
Γεννήθηκε στο Μετς της Γαλλίας και ανατράφηκε στο άνετο οικογενειακό περιβάλλον που του εξασφάλισαν οι γονείς του, ο στρατιωτικός Νικολά-Ωγκύστ και η Ελίζα-Στεφανί Ντεέ. Την περίοδο 1851-61 ολοκλήρωσε τις σπουδές του, φοιτώντας αρχικά στο ίδρυμα Landry και κατόπιν στο λύκειο Bonaparte (σήμερα Condorcet) του Παρισιού. Το 1862 απέκτησε το baccalauréat, με διάκριση στη μετάφραση από τα λατινικά, και για ένα χρονικό διάστημα εργάστηκε ως υπάλληλος σε ασφαλιστική εταιρεία και στο δημαρχείο του Παρισιού. Η ενασχόλησή του με την ποίηση είχε ξεκινήσει νωρίτερα και έγινε πιο συστηματική λόγω της συναναστροφής του με τους λογοτεχνικούς κύκλους της πόλης. Ο Βερλαίν ήρθε σε επαφή με την ομάδα των παρνασσιστών και άλλους σύγχρονους ποιητές, όπως τον Στεφάν Μαλλαρμέ και τον Ανατόλ Φρανς, ενώ ποιήματά του άρχισαν να δημοσιεύονται στις περιοδικές εκδόσεις τους. Το ποίημα Mr Prudhomme υπήρξε το πρώτο που δημοσιεύτηκε, στην έκδοση La Revue du Progrès του Louis Xavier de Ricard, το 1863. Τρία χρόνια αργότερα δημοσιεύτηκε η πρώτη ποιητική συλλογή του, με τίτλο Poèmes saturniens, που θεωρείται πως διαπνέεται από τα συναισθήματα του Βερλαίν για την εξαδέλφη του Ελίζα, με την οποία ήταν ερωτευμένος.
Εξωτερικοί σύνδεσμοι
Κατηγορία:Γάλλοι ποιητές Κατηγορία:Συμβολιστές ποιητές Κατηγορία:Παρνασσισμός Κατηγορία:ΛΟΑΤ πρόσωπα από τη Γαλλία Κατηγορία:ΛΟΑΤ Χριστιανοί
Ρούξι Ντουμιτρέσκου
Καριέρα
Με ύψος 1,86 μέτρα, αγωνίστηκε στη θέση της διαγωνίου, αρχικά στην ομάδα της Ντάτσια Πιτέστι στη Ρουμανία, ενώ ήταν διεθνής τόσο με την εθνική Ρουμανίας κάτω των 20 ετών από το 1992, όσο και με την ομάδα γυναικών, όταν στα 17 της αγωνίστηκε στο Παγκόσμιο Πρωτάθλημα Πετοσφαίρισης στη Βραζιλία. Ήρθε στην Ελλάδα το 1997 και εντάχθηκε στην ομάδα των Βριλησσίων (ένα πρωτάθλημα και τρία Κύπελλα Ελλάδας) και το 2003 στον Παναθηναϊκό (6 πρωτάθλημα και 5 Κύπελλα Ελλάδος), έχοντας μια καριέρα πλούσια σε διακρίσεις.
Κορίτσια για φίλημα
Παραγωγή
Το σάουντρακ της ταινίας, σε μουσική Μίμη Πλέσσα, κυκλοφόρησε από την Polydor.
Djent
Χαρακτηριστικά
Το μουσικό στυλ «djent» χαρακτηρίζεται από προοδευτική, ρυθμική, και την τεχνική πολυπλοκότητα. Τυπικά, περιλαμβάνει σκληρή ηλεκτρική παραμόρφωση, σίγαση παλάμης στις συγχορδίες της ηλεκτρικής κιθάρας, συγκοπτόμενα κιθαριστικά μουσικά μέρη («riffs»), και πολύρυθμα και βιρτουόζικα κιθαριστικά σόλο. Άλλο ένα χαρακτηριστικό του αποτελεί επίσης η εκτενής χρήση ηλεκτρικών κιθάρων επτά ή οκτώ χορδών.
Ριχάρδος ο Λεοντόκαρδος
Εμφύλιος πόλεμος με τον πατέρα του
Ο μεγαλύτερος αδελφός του, Ερρίκος ο Νεότερος, στέφθηκε το 1170 βασιλιάς της Αγγλίας ως Ερρίκος Γ΄, τίτλο που τελικά δεν πήρε ποτέ. Γι' αυτό και οι ιστορικοί τον ονόμασαν Νεότερο, προκειμένου να τον ξεχωρίσουν από τον αληθινό Ερρίκο Γ΄, τον ανιψιό του. Το 1173 ο Ριχάρδος συμμάχησε για πρώτη φορά με τη μητέρα του και τους αδελφούς του, Ερρίκο και Γοδεφρείδο, προκειμένου να ανατρέψουν τον πατέρα του από τον θρόνο. Η επανάσταση καταστάλθηκε εύκολα, η μητέρα του αιχμαλωτίστηκε και φυλακίστηκε, ενώ ο μόλις 17χρονος Ριχάρδος αρνήθηκε λόγω αδυναμίας να δώσει συνέχεια στη διαμάχη και δήλωσε υποταγή στον πατέρα του.
Τον Ιούλιο του 1189, οι ενωμένες δυνάμεις Ριχάρδου και Φιλίππου συνέτριψαν τον στρατό του Ερρίκου στο Μπαλάνς. Ο ηττημένος Ερρίκος ταπεινωτικά δέχθηκε να υπογράψει τη διαδοχή του από τον Ριχάρδο στον αγγλικό θρόνο και πέθανε από τη λύπη του. Ο Ριχάρδος στις 3 Σεπτεμβρίου 1189 στέφθηκε βασιλιάς της Αγγλίας.
Δολοφονία
Η ιστορία που κατέληξε τελικά στη δολοφονία του ξεκίνησε από την Ακουιτανία, όπου κάποιος αγρότης βρήκε σε ένα χωράφι έναν μεγάλο θησαυρό από χρυσά νομίσματα και αγάλματα. Ο φεουδάρχης της περιοχής αρνήθηκε όπως όφειλε να παραδώσει τον θησαυρό στον Ριχάρδο, που αποφάσισε με στρατιωτικά μέσα να καταλάβει το χωριό. Τελικά σε μια επιθεώρησή του στο κάστρο του χωριού, κυκλοφορώντας χωρίς πανοπλία, δέχτηκε βέλη που τον τραυμάτισαν θανάσιμα. Λίγο πριν ξεψυχήσει, διέταξε να του φέρουν μπροστά του το δολοφόνο του: ήταν ένα παιδί που ισχυριζόταν ότι ο Ριχάρδος σκότωσε τον πατέρα του και τους αδελφούς του. Ο Ριχάρδος το συγχώρησε και διέταξε να το αφήσουν να φύγει χωρίς να το πειράξουν. Ο εγκέφαλος του Ριχάρδου τάφηκε στο Αββαείο του Σαλύ στο Πουατού, η καρδιά του τοποθετήθηκε στον Καθεδρικό Ναό της Ρουέν και το υπόλοιπο σώμα του στο Αββαείο του Φοντεβρώ.
Οικογένεια
Νυμφεύτηκε το 1191 τη Βερεγγάρια των Χιμένεθ, κόρη του Σάντσο ΣΤ΄ της Ναβάρρας. δεν απέκτησαν απογόνους.
Μετανάστευση από την Πολωνία μετά την ένταξη στην ΕΕ
Συνέπειες
Οι θετικές συνέπειες της μετανάστευσης περιλαμβάνουν κέρδη σε δεξιότητες και εξοικείωση με τον παγκόσμιο πολιτισμό. Οι εκτιμήσεις δείχνουν επίσης ότι η μετανάστευση αύξησε τους μισθούς για εκείνους τους εργαζόμενους που έμειναν πίσω, συνεισφέροντας περίπου το 11% της συνολικής αύξησης των μισθών μεταξύ 1998 και 2007. Η μετανάστευση σχετίζεται επίσης με τη μείωση της ανεργίας στην Πολωνία και τα εμβάσματα περίπου 41 δισεκατομμυρίων ευρώ στην πολωνική οικονομία.
Γιάννης Δριβελέγκας
Βιογραφικά στοιχεία
Ο Γιάννης Δριβελέγκας γεννήθηκε το 1951 στη Θεσσαλονίκη και κατοικεί στην Καλάνδρα Χαλκιδικής. Είναι απόφοιτος του Φυσικομαθηματικού τμήματος του Α.Π.Θ. (Μαθηματικός) και αγρότης στο επάγγελμα. Εξελέγη βουλευτής Χαλκιδικής το 1993, το 2004, το 2007, το 2009, τον Μάιο και τον Ιούνιο του 2012 και τον Ιανουάριο του 2015. Κατά την περίοδο του 2007 – 2009, διετέλεσε αναπληρωτής γραμματέας της Κ.Ο. του ΠΑΣΟΚ και εισηγητής του Κ.Τ.Ε. τουρισμού. Από τον Οκτώβριο του 2009 μέχρι τον Ιούνιο του 2011 ήταν πρόεδρος της Διαρκούς Επιτροπής Παραγωγής και Εμπορίου και μέλος της Διαρκούς Επιτροπής Εθνικής Άμυνας και Εξωτερικών Υποθέσεων, της Βουλής των Ελλήνων. Διετέλεσε επίσης, επί σειρά ετών, γραμματέας του Αγροτικού Τομέα της Κεντρικής Επιτροπής του ΠΑΣΟΚ, μέλος της διοίκησης της ΠΑΣΕΓΕΣ και πρόεδρος της Ενωσης Αγροτικών Συνεταιρισμών Χαλκιδικής.
Πέτρος Μακρής – Στάικος
Παραπομπές
Κατηγορία:Έλληνες ιστορικοί Κατηγορία:Έλληνες δικηγόροι
Άμβρακος
Φιδόκαστρο
Ο Μπέικερ μας πληροφορεί ότι υπήρχαν δύο πυργίσκοι στη βόρεια και νότια γωνία του πεντάγωνου τείχους και άλλοι δύο στη βορειοανατολική και νοτιοδυτική πλευρά του τετράπλευρου οικοδομήματος. Η πρόσβαση στην περιοχή ήταν εφικτή μέσω μίας στενής λωρίδας γης που ξεκινούσε από την Κορωνησία και έφτανε σε απόσταση περίπου 2,5 μιλίων από τις παλιές εκβολές του ποταμού Αράχθου, στο ύψος της σημερινής Παλιομπούκας. Τα ερείπια είχαν καλυφθεί από τα νερά και η πρόσβαση σε αυτά μπορούσε να γίνει μόνο με βάρκες.
Το Φιδόκαστρο στη λαϊκή παράδοση
Σύμφωνα με μία άλλη εκδοχή, μέσα στο κάστρο υπήρχαν πέντε μεγάλα μπαούλα. Το πρώτο είχε στο εσωτερικό του χρυσάφι, το δεύτερο και το τρίτο, μία μαρμαρωμένη βασιλοπούλα και ένα μαρμαρωμένο βασιλιά, το τέταρτο είχε κουνούπια και το πέμπτο είχε φίδια. Οι κάτοικοι των γύρω χωριών ήθελαν να πάρουν το χρυσάφι, όμως δεν γνώριζαν σε ποιο μπαούλο βρίσκεται και έτσι δεν τολμούσαν να πλησιάσουν από τον φόβο των φιδιών και των κουνουπιών αλλά και από το ξύπνημα του μαρμαρωμένου βασιλιά και της βασιλοπούλας.
Πομπιέρ-συρ-Ντου
Παραπομπές
Κατηγορία:Κοινότητες του Ντου
Αλκαθάβα
Εξωτερικοί σύνδεσμοι
Κατηγορία:Ισλαμική αρχιτεκτονική Κατηγορία:Κτίρια και κατασκευές στην Ισπανία Κατηγορία:Οχυρώσεις στην Ισπανία Κατηγορία:Ανδαλουσία
Κύπελλο Κύπρου Γ΄ – Δ΄ κατηγορίας 2010-11
Β΄ γύρος
Στον Β΄ γύρο συμμετείχαν οι 12 ομάδες που προκρίθηκαν από τον Α΄ γύρο. Όλες οι ομάδες μπήκαν στην κληρωτίδα. Μέσα από τη διαδικασία της κλήρωσης προέκυψαν τα τέσσερα ζευγάρια του Β΄ γύρου. Οι τέσσερις ομάδες που έμειναν τελευταίες στην κληρωτίδα προχώρησαν απευθείας στην επόμενη φάση της διοργάνωσης.
Συρακούσες
Ιστορία της αρχαίας πόλης (8ος - 3ος αι.π.Χ.)
Ο Μαρκιανός ο Ηρακλειώτης, ένας άλλος Βυζαντινός συγγραφέας, παρέχει επίσης την πληροφορία ότι ο Αρχίας έδωσε το όνομα στην πόλη που ίδρυσε από ένα έλος στην περιοχή με το όνομα Συρακώ του οποίου την ύπαρξη του έχει επιβεβαιώσει ο Επίχαρμος. Ο εποικισμός της περιοχής είχε προγραμματιστεί από τον Αρχία με σχέδιο που είχε στόχο να μοιράσει την περιοχή ανάμεσα στους άνδρες του και να χαράξει τους δρόμους με τους οποίους θα χώριζε τις ιδιοκτησίες. Ο πυρήνας της νέας πόλης ήταν στην αρχή το νησί Ορτυγία, στη θέση εγκατάστασης γηγενών Σικελών τους οποίους εκδίωξαν οι Έλληνες, και στη συνέχεια επεκτάθηκε στην απέναντι ακτή. . Η πόλη γνώρισε σύντομα μεγάλη ανάπτυξη και ευημερία, ίδρυσε πολλές αποικίες στη γύρω περιοχή όπως οι Άκραι Σικελίας (664 π.Χ.), οι Κασμέναι (643 π.Χ.), η Άκριλλα (7ος αιώνας π.Χ.), η Έλωρος (7ος αιώνας π.Χ.) και η Καμάρινα (598 π.Χ.)
Η Σικελική εκστρατεία των Αθηναίων
δεξιά|μικρογραφία|[[Τετράδραχμο των Συρακουσών, 415-405 π.Χ.]] Ο Θρασύβουλος δεν είχε τις ικανότητες των προκατόχων του και καθαιρέθηκε με επανάσταση, έναν χρόνο μετά. Μετά την πτώση της τυραννίας, κυριάρχησε στην πόλη η δημοκρατική παράταξη. Μεταξύ του 458 και 452 π.Χ. οι γηγενείς κάτοικοι της Σικελίας, οι Σικελοί, δημιούργησαν ισχυρό κράτος στο εσωτερικό του νησιού και κυρίευσαν ορισμένες ελληνικές (Μοργαντίνη) και καρχηδονιακές πόλεις των παραλίων. Τελικά οι Συρακούσες κατάφεραν να διαλύσουν τον στρατό των Σικελών και να επιβάλλουν την κυριαρχία τους στις περιοχές τους, ενώ έκαναν εκστρατείες και σε άλλα νησιά όπως η Έλβα και η Κορσική. Το 445 π.Χ. οι Συρακούσιοι κατέλαβαν και τον Ακράγαντα, αποκτώντας τον έλεγχο μεγάλου μέρους του νησιού. Πολλές σικελικές πόλεις, δυσαρεστημένες από την ηγεμονία των Συρακουσών, σύναψαν συμμαχία με την Αθήνα. Η Αθήνα αναμείχθηκε στα γεγονότα της Σικελίας το 427 π.Χ, στέλνοντας μικρή δύναμη να βοηθήσει το Ρήγιο και τους Λεοντίνους, που απειλούνταν από τις Συρακούσες. Το 416 π.Χ., με αφορμή τη βοήθεια που ζήτησε η πόλη Έγεστα για να προστατευτεί από τις επιθέσεις του γειτονικού Σελινούντος, οργανώθηκε από την Αθήνα η μεγάλη Σικελική εκστρατεία. Οι Αθηναίοι πολιόρκησαν τις Συρακούσες αλλά, μετά την παρέμβαση των Σπαρτιατών ηττήθηκαν και 7.000 από αυτούς και τους συμμάχους τους σκοτώθηκαν στη μάχη ή αιχμαλωτίστηκαν και πέθαναν από την πείνα στα λατομεία των Συρακουσών. Αργότερα οι Συρακούσιοι έστειλαν 300 οπλίτες μισθοφόρους για να βοηθήσουν τον Κύρο τον νεότερο στην Εκστρατεία των Μυρίων.
Ο Διονύσιος ο Πρεσβύτερος
Μετά από αυτές τις εξελίξεις, οι Καρχηδόνιοι έστειλαν στρατό στη Σικελία, κατέλαβαν τη Μεσσήνη, και στη συνέχεια πολιόρκησαν τις ίδιες τις Συρακούσες. Οι Συρακούσιοι, ενισχυόμενοι με τριάντα πλοία από τους Σπαρτιάτες, απέκρουσαν τους Καρχηδόνιους και τους νίκησαν στη θάλασσα και στη συνέχεια ανέκτησαν πολλές περιοχές που είχαν χαθεί στον πρόσφατο πόλεμο. Άλλες δύο προσπάθειες των Καρχηδονίων να επιβάλουν την κυριαρχία τους στη Σικελία απέτυχαν και οι Συρακούσες απέκτησαν σταδιακά τον έλεγχο του μεγαλύτερου τμήματος της Σικελίας. Ο Διονύσιος ο Πρεσβύτερος κατέλαβε την Καυλωνία και, με νέες πολεμικές επιχειρήσεις εναντίον της Καρχηδόνας, ανέκτησε και τον Σελινούντα. Μετά τη συνθήκη ειρήνης που ακολούθησε (392 π.Χ.), ο Διονύσιος ο Πρεσβύτερος ίδρυσε το Άδρανον (σημ. Αντράνο), την Τυνδαρίδα, το Ταυρομένιο και κατέκτησε το Ρήγιο,. Στην Αδριατική Θάλασσα, ίδρυσε την Αγκώνα (σημ. Ανκόνα), την Άδρια και την Ίσσα, για εμπορικούς σκοπούς. Ο Διονύσιος ο Πρεσβύτερος ήταν επίσης μεγάλος προστάτης των γραμμάτων και των τεχνών και ο Πλάτων φιλοξενήθηκε πολλές φορές στην αυλή του.
Η περίοδος του Αγαθοκλέους
μικρογραφία|left|250x250εσ|Νόμισμα των 50 [[λίτρα (νόμισμα)|λιτρών της περιόδου του Αγαθοκλή, τύπος Φιλίππειου, επιγραφή ΣΥΡΑΚΟΣΙΩΝ, 317-311 π.Χ.]] Με την επιστροφή του συνέχισε τις στρατιωτικές επιχειρήσεις στη Σικελία, καταλαμβάνοντας το μεγαλύτερο τμήμα του νησιού. Στη συνέχεια στράφηκε κατά των Βρεττίων της Νότιας Ιταλίας, προσαρτώντας ένα τμήμα της περιοχής τους στο κράτος του. Ο Αγαθοκλής πέθανε το 289 π.Χ., έχοντας δημιουργήσει ένα μεγάλο κράτος. Μετά τον θάνατο του Αγαθοκλή, το κράτος των Συρακουσών εξασθένησε και αντιμετώπισε νέες εισβολές των Καρχηδονίων. Μπροστά στον νέο κίνδυνο, οι ελληνικές πόλεις της Σικελίας κάλεσαν για βοήθεια τον Πύρρο που εκείνη την περίοδο πραγματοποιούσε εκστρατεία στη Μεγάλη Ελλάδα.
Βαναδινίτης
Ο βαναδινίτης (αγγλ. vanadinite) είναι ορυκτό του μολύβδου και του βαναδίου. Χημικά είναι χλωριούχος βαναδινικός μόλυβδος. Το όνομά του προέρχεται από το περιεχόμενο βανάδιο, το οποίο, με τη σειρά του, οφείλει το όνομά του στην Σκανδιναβική θεότητα Vanadis. Ο βαναδινίτης ανακαλύφθηκε από τον Ισπανό χημικό και καθηγητή της Ορυκτολογίας του Ζιμαπάν (περιοχή Hidalgo) του Μεξικού, Αντρές Μανουέλ ντελ Ρίο (1764 - 1849), πριν την ανακάλυψη του στοιχείου βαναδίου.
Τοπίο
Το τοπίο:
Ηλίας Ζιώγας
Ζωή
Ο Ζιώγας γεννήθηκε στην Κωνσταντινούπολη (στην τότε Οθωμανική Αυτοκρατορία) και το 1923 κατέφυγε στην Ελλάδα, όπου ολοκλήρωσε τη γυμνασιακή του εκπαίδευση και αμέσως μετά άρχισε να σπουδάζει στη Νομική Σχολή του Πανεπιστημίου Αθηνών. Ωστόσο, ήδη από τα γυμνασιακά του χρόνια είχε αρχίσει να γράφει. Δημοσίευσε κείμενα σε περιοδικά της εποχής, όπως στα Καινούργια ζωή, Νέοι άνθρωποι, Νέοι πρωτοπόροι, Νεοελληνικά Γράμματα, Μακεδονικές ημέρες, Ηώς, Νέα Εστία, Τέχνη (περιοδικό της Κωνσταντινούπολης) και άλλα. Τα δύο πρώτα βιβλία του εκδόθηκαν κατά τη διάρκεια του πολέμου: η μελέτη Γιαννούλης Χαλεπάς: Ερμηνεία και τοποθέτηση του έργου του (1941) και ο τόμος με μεταφράσεις για τους Γάλλους καλλιτέχνες Σεζάν, Ροντέν και Μαγιόλ (1943).
Σταύρος Ψυχάρης
Παραπομπές
Κατηγορία:Έλληνες δημοσιογράφοι Κατηγορία:Έλληνες εκδότες Κατηγορία:Πολιτικοί διοικητές του Αγίου Όρους
Πον-λε-Μουλέν
Παραπομπές
Κατηγορία:Κοινότητες του Ντου
Audi Q7
Εισαγωγή
Η εξέλιξη του αρχικού Q7 ξεκίνησε το 2002 υπό τον κωδικό AU 716 και το μοντέλο βασίστηκε στο πρωτότυπο αυτοκίνητο Audi Pikes Peak quattro, που είχε παρουσιαστεί στο Σαλόνι Αυτοκινήτου του Ντιτρόιτ τον Ιανουάριο του 2003. Το τελικό μοντέλο παραγωγής εισήχθη στο Σαλόνι Αυτοκινήτου της Φρανκφούρτης τον Σεπτέμβριο του 2005 και τον ίδιο μήνα κατασκευάστηκαν τα πρώτα πιλοτικά αντίτυπα, αν και πρακτικώς η έναρξη της μαζικής παραγωγής του, στη Σλοβακία, ήρθε τον Νοέμβριο του 2005 και η πρώτη κυκλοφορία στις περισσότερες αγορές έλαβε χώρα μόλις στις αρχές του 2006.
Το ζήτημα της ονομασίας
Το 2005, ο κατασκευαστής αυτοκινήτων Nissan αμφισβήτησε επίσημα το δικαίωμα της Audi να χρησιμοποιεί το γράμμα Q σε μοντέλα αυτοκινήτων. Η Audi τοποθετεί το γράμμα Q για να δείξει το Quattro, δηλαδή τα μοντέλα με 4-κίνηση. Άλλα μοντέλα της Audi στην κατηγορία των SUV, όλα επίσης με αυτό το γράμμα, είναι το Audi Q5 (από το 2008), το Audi Q3 (από το 2011), το Audi Q2 (από το 2016) και το Audi Q8 (από το 2018).
Δεύτερη γενιά (Typ 4M)
Αν και οι εξωτερικές διαστάσεις της δεύτερης γενιάς είχαν παραμείνει σχεδόν αμετάβλητες από της πρώτης, το βάρος της δεύτερης γενιάς είχε μειωθεί ελαφρά.
Διοργανώσεις Ε.Π.Σ. Ανατολικής Αττικής 2015–16
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Ανατολικής Αττικής, αποκτά το δικαίωμα συμμετοχής στο Κύπελλο Ερασιτεχνών.
Μαρία Αυγούστα του Τουρν ουντ Τάξις
Επίτροπος του ανήλικου γιου της
Μέχρι το 1744, ωστόσο, η Mαρία-Αυγούστα είχε επιτύχει και πάλι μία θέση σημαντικής επιρροής. Μερίμνησε για τους δύο μεγαλύτερους γιους της να ακολουθήσουν στρατιωτική σταδιοδρομία, επιτρέποντάς τους να λάβουν αποστολές στον Πρωσικό στρατό. Το 1748 ενθάρρυνε τον μεγαλύτερο γιο της, τον δούκα Kάρολο-Ευγένιο, να συνάψει γάμο με την Eλισάβετ Φειδερίκη Σοφία του Βρανδεμβούργου-Μπάυροϊτ, ανιψιά του Φρειδερίκου Β΄ της Πρωσίας. Ως Καθολική, ετοίμασε τον μικρότερο γιο της Φρειδερίκο Β΄ Ευγένιο, για μία ζωή στην αυτοκρατορική Εκκλησία. Το όνειρό της για μία θρησκευόμενη ζωή γι' αυτόν διαλύθηκε, ωστόσο, όταν το 1753 μνηστεύθηκε με μία άλλη ανιψιά του Φρειδερίκου Β΄, τη Φρειδερίκη του Βρανδεμβούργου-Σβετ. Έγινε επίσης ένας από τους πιο σημαντικούς διοικητές ιππικού του Φρειδερίκου Β΄.
Ιβάνα Μπρλιτς-Μαζουράνιτς
Βιογραφία
Οι κριτικοί θεωρούν ότι το βιβλίο της Ιστορίες από τα παλιά (Priče iz davnine), το οποίο εκδόθηκε το 1916, είναι το πιο σημαντικό της καριέρας της. Σήμερα είναι από τα πιο δημοφιλή της έργα, γεγονός στο οποίο έχει συμβάλλει σε μεγάλο βαθμό η προσαρμογή του σε διαδραστικό παιχνίδι από την Έλενα Μπουλάγια το 2003/2006. Στο βιβλίο, η Μπρλιτς-Μαζουράνιτς δημιούργησε μια σειρά από νέα παραμύθια, αλλά χρησιμοποιώντας ονόματα και μοτίβα από τη σλαβική μυθολογία των Κροατών. Έτσι, ορισμένοι κριτικοί την σύγκριναν με τον Χανς Κρίστιαν Άντερσεν και τον Τόλκιν που έγραψαν επίσης εντελώς νέες ιστορίες, βασισμένες σε ορισμένα στοιχεία της πραγματικής μυθολογίας.
Άνκο Ιτόσου
Κυριότεροι μαθητές του ήταν οι: Choyu Motobu, Choki Motobu, Kentsu Yabu, Chomo Hanashiro, Gichin Funakoshi, Moden Yabiku, Kanken Toyama, Chotoku Kyan, Shinpan Gusukuma (Shiroma), Anbun Tokuda, Kenwa Mabuni, Choshin Chibana.
Ιτοσου Ανκο
Εθνοσυνέλευση (Μπενίν)
Η μονοθάλαμη Εθνοσυνέλευση είναι το νομοθετικό σώμα του Μπενίν και έδρα της είναι το Πόρτο Νόβο. Απέκτησε τη σημερινή της μορφή το 1990 και σήμερα αποτελείται από 83 μέλη, τα οποία εκλέγονται άμεσα με αναλογική εκπροσώπηση σε λίστα κομμάτων. Η θητεία των βουλευτών είναι πενταετής.
Ιωδοφόρμιο
Κατηγορία:Οργανικές ενώσεις ιωδίου Κατηγορία:Αντισηπτικά
Πανευρυθμία
Σφαιρική εικόνα
Με την πάροδο του χρόνου, η πανευρυθμία έχει προσελκύσει την προσοχή ανθρώπων από διαφορετικούς πολιτισμούς και εθνικότητες, παρά το γεγονός ότι το 40ετές κομμουνιστικό καθεστώς στη Βουλγαρία απαγόρευε τέτοιες πρακτικές. Ο συλλογικός χορός στις επτά λίμνες των Ρίλα στα βουνά Ρίλα, ο οποίος λαμβάνει χώρα στις 19-21 Αυγούστου, μπορεί να χαρακτηριστεί ως η μεγαλύτερη συγκέντρωση ασκητών της πανευρυθμίας, με περισσότερους από 2000 επαγγελματίες να συμμετέχουν ανά έτος από διάφορες χώρες, όπως η Γαλλία, ο Καναδάς, η Ιταλία, η Ουκρανία και η Ρωσία.
Βάθρο του Αγρίππα
Το Βάθρο του Αγρίππα βρίσκεται στην Ακρόπολη των Αθηνών.
Νιτζεβέτ
Στην Αγία Γραφή
Η Νιτζεβέτ δεν κατονομάζεται στην Αγία Γραφή, όμως αναφέρεται αρκετές φορές με τον σύζυγό της. Όταν ο Δαβίδ ανυσηχούσε για τους γονείς του Νιτζεβέτ και Ιεσσαί, ζήτησε από τον βασιλιά Σαούλ να γυρίσει πίσω σ' αυτούς, αλλά να μείνει αυτός και η οικογένειά του υπό την προστασία του βασιλιά. Έμειναν εκεί έως ότου οι τύχες του Δαβίδ άλλαξαν προς το καλύτερο.
Παραπομπές
Κατηγορία:Πρόσωπα της Παλαιάς Διαθήκης